Συντεταγμένες: 19°28′48″N 70°41′24″W﻿ / ﻿19.48000°N 70.69000°W﻿ / 19.48000; -70.69000

| Santiago Επαρχία Σαντιάγο |
| --- |
|   |
|
|   |
|
| Συνταγμένες: | 19°28′48″N 70°41′24″W |
|
| Χώρα: | Δομινικανή Δημοκρατία |
|
| Πρωτεύουσα: | Σαντιάγο δε λος Καμπαγιέρος |
|
| Περιφέρεια: | Κιμπάο |
|
| Υποπεριφέρεια: | Κιμπάο Νόρτε |
|
| Πληθυσμός (2012): | 1.833.451 κάτ. |
|
| Έκταση: | 2,836.51 km2 (1,095 τ.μ.) |

Για άλλες χρήσεις, δείτε: Σαντιάγο (αποσαφήνιση).  
Το **Σαντιάγο** (ισπανικά: Santiago) είναι μια επαρχία της Δομινικανής Δημοκρατίας. Πρωτεύουσα είναι το Σαντιάγο δε λος Καμπαγιέρος.

Γεωγραφία
---------

Το Σαντιάγο βρίσκεται κεντρικά του Κιμπάο και κεντρικά-δυτικά της Δομινικανής Δημοκρατίας. Συνορεύει στα βορειοδυτικά με τη Βαλβέρδε, στα νοτιοδυτικά με το Σαντιάγο Ροδρίγκες, στα βόρεια με το Πουέρτο Πλάτα, στα νότια με το Σαν Χουάν, στα βορειοανατολικά με το Εσπαϊγιάτ και στα νοτιοανατολικά με το Λα Βέγα.

Η οροσειρά Κορδιλιέρα Σεπτέρντριοναλ διατρέχει βόρεια την επαρχία. Το ψηλότερο όρος της οροσειράς αυτής, το Ρίο Ντιέγο δε Οκάμπο, βρίσκεται στο Σαντιάγο, στα σύνορα με το Πουέρτο Πλάτα. Η οροσειρά έχει πολλά τροπικά δάση, επειδή εκεί βρέχει συχνά. Οι άνεμοι που φυσούν από τα βορειοανατολικά (από τον Ατλαντικό Ωκεανό) φέρνουν πολύ νερό που πέφτει στα βουνά.

Νότια της Κορδιλιέρα Σεπτέρντριοναλ είναι η πεδιάδα Γιάκε δελ Νόρτε. Η πεδιάδα αυτή είναι πολύ ξηρή, γιατί οι άνεμοι που φέρνουν νερό στην Κορδιλιέρα Σεπτέρντριοναλ δεν μπορούν να την ξεπεράσουν και να φέρουν νερό και στην πεδιάδα και έτσι εκεί δε βρέχει σχεδόν ποτέ. Αλλά οι άνθρωποι χρησιμοποιούν νερό από τον ποταμό Γιάκε δελ Νόρτε για να μεγαλώσου τα φυτά τους.

Η Κορδιλιέρα Σέντραλ βρίσκεται στο νότιο μισό του Σαντιάγο. Τα ψηλότερα βουνά της επαρχίας, της Δομινικανής Δημοκρατίας, της Ισπανιόλα, αλλά και ολόκληρης της Καραϊβικής βρίσκονται σε αυτήν την επαρχία: το Πίκο Ντουάρτε (3.098 μέτρα) και άλλα που ξεπερνούν τα 3.000 μέτρα.

Ο πιο σημαντικός ποταμός είναι ο Γιάκε δελ Νόρτε που διασχίζει το Σαντιάγο από τα νότια στα βόρεια στην αρχή και μετά στρίβει στα βορειοδυτικά. Όλοι οι άλλοι ποταμοί είναι παραπόταμοι του Γιάκε δελ Νόρτε, με εξαίρεση τον Λισέι, που είναι παραπόταμος του ποταμού Γιούνα.

Έκταση
------

Το Σαντιάγο έχει έκταση 12.836,51 τ.χλμ. (5,8% της συνολικής έκτασης της Δομινικανής Δημοκρατίας).

Δημογραφία
----------

Το Σαντιάγο το 2002, την τελευταία απογραφή μετά την απογραφή του 2012, είχε 1.510.971 κατοίκους, από τους οποίους οι 908.250 ήταν αστικός πληθυσμός (οι κάτοικοι που ζουν στις πόλεις) και 602.721 αγροτικός πληθυσμός (οι κάτοικοι που ζουν στις συνοικίες). Σήμερα (απογραφή 2012) έχει πληθυσμό 1.833.451κατοίκων, από τους οποίους 1.111.628 είναι αστικός πληθυσμός και 721.823αγροτικός πληθυσμός.

Τουρισμός
---------

Στο Σαντιάγο δεν υπάρχει ακτή και γι'αυτό δεν ο τουρισμός δεν είναι τόσος όσο και σε άλλες επαρχίες.

Προέλευση του ονόματος
----------------------

Το Σαντιάγο πήρε το όνομά του από την πρωτεύουσά του Σαντιάγο (ή Σαντιάγο δε λος Καμπαγιέρος).

Ιστορία
-------

Το Σαντιάγο δημιουργήθηκε το 1844. Στο παρελθόν περιλάμβανε και τις επαρχίες Βαλβέρδε, Πουέρτο Πλάτα και Μόντε Κρίστι.

Δήμοι και συνοικίες
-------------------

Το Σαντιάγο διαιρείται σε 9 δήμους και 28 συνοικίες.

* Χάνικο
	+ Ελ Καϊμίτο
	+ Χουνκάλιτο
	+ Καγκέγιες
	+ Σεχίτας
	+ Χάγουα
	+ Μπάο
	+ Γκουράμπο
	+ Νταμαχάγουα
	+ Ντικαγιάγουα
* Λισέι αλ Μέδιο
	+ Λας Παλόμας
* Πουνιάλ
	+ Καναμπακόα
	+ Γουαγιαμπάλ
* Σαμπάνα Ιγλέσια
* Σαντιάγο δε λος Καμπαγιέρος
	+ Αρόγιο Γιάκε
	+ Αρόγιο Γιάκε Αμπάχο
	+ Μπαϊτόα
	+ Άτο δελ Γιάκε
	+ Λα Κανέλα
	+ Πέδρο Γκαρσία
	+ Σαν Φρανσίσκο δε Χακάγουα
* Σαν Χοσέ δε λας Μάτας
	+ Ελ Ρούμπιο
	+ Λα Κουέστα
	+ Λας Πλασέτας
	+ Μανάκλα
	+ Ντιφερένσια
* Ταμπορίλ
	+ Κάνκα λα Ρέινα
* Βίγια Μπισονό
* Βίγια Γκονσάλες
	+ Ελ Λιμόν
	+ Παλμάρ Αρίμπα
	+ Παλμάρ Αμπάχο

Οι δήμοι του Σαντιάγο
Ο ακόλουθος πίνακας είναι ένας πίνακας με τους δήμους της Σαμανά, καθώς και τις συνοικίες τους και τον πληθυσμό τους σύμφωνα με την απογραφή του 2012. Αναφέρεται ο συνολικός πληθυσμός, ο αστικός πληθυσμός και ο αγροτικός πληθυσμός. Ο αστικός πληθυσμός είναι οι κάτοικοι που ζουν στις πόλελις (έδρες των δήμων), ενώ ο αγροτικός πληθυσμός είναι οι κάτοικοι που ζουν στις συνοικίες.

| Δήμος | Ισπανικά | Συνολικός Πληθυσμός | Αστικός Πληθυσμός | Αγροτικός Πληθυσμός | Συνοικίες |
| --- | --- | --- | --- | --- | --- |
| Χάνικο | Jánico | 26.986 | 6.958 | 20.028 | 1. Ελ Καϊμίτο
2. Χουνκάλιτο
3. Καγκέγιες
4. Σεχίτας
5. Χάγουα
6. Μπάο
7. Γκουράμπο
8. Νταμαχάγουα
9. Ντικαγιάγουα
 |
| Λισέι αλ Μέδιο | Licey al Medio | 45.896 | 15.893 | 30.003 | 1. Λας Παλόμας
 |
| Πουνιάλ | Puñal | 40.548 | 1.053 | 39.495 | 1. Καναμπακόα
2. Γουαγιαμπάλ
 |
| Σαμπάνα Ιγλέσια | Sabana Iglesia | 30.859 | 2.636 | 28.223 | *καμία* |
| Σαντιάγο δε λος Καμπαγιέρος | Santiago de los Caballeros | 1.448.565 | 1.000.058 | 448.507 | 1. Αρόγιο Γιάκε
2. Αρόγιο Γιάκε Αμπάχο
3. Μπαϊτόα
4. Άτο δελ Γιάκε
5. Λα Κανέλα
6. Πέδρο Γκαρσία
7. Σαν Φρανσίσκο δε Χακάγουα
 |
| Σαν Χοσέ δε λας Μάτας | San José de las Matas | 73.852 | 15.283 | 58.569 | 1. Ελ Ρούμπιο
2. Λα Κουέστα
3. Λας Πλασέτας
4. Μανάκλα
5. Ντιφερένσια
 |
| Ταμπορίλ | Tamboril | 56.989 | 7.986 | 49.003 | 1. Κάνκα λα Ρέινα
 |
| Βίγια Μπισονό | Villa Bisonó | 49.858 | 46.272 | 3.586 | *καμία* |
| Βίγια Γκονσάλες | Villa González | 59.898 | 5.489 | 44.409 | 1. Ελ Λιμόν
2. Παλμάρ Αρίμπα
3. Παλμάρ Αμπάχο
 |

Οικονομία
---------

Η οικονομία του Σαντιάγο βασίζεται στα αγροτικά και τις βιομηχανίες. 

Είναι το δεύτερο οικονομινό κέντρο της Δομινικανής Δημοκρατίας μετά το Σάντο Ντομίνγκο (επαρχίες Σάντο Ντομίνγκο και Εθνική Συνοικία. Έχει σημαντικό εμπόριο και πολλές βιομηχανίες, κυρίως υφασμάτων, τροφής και τσιμέντου. Οι περισσότερες από τις βιομηχανίες βρίσκονται στο Σαντιάγο δε λος Καμπαγιέρος και στο Ταμπορίλ. Η βιομηχανία καπνού είναι επίσης σημαντική στην Βίγια Μπισονό.

### Καλλιέργειες

Το Σαντιάγο παράγει πολλά πράγματα: στα βουνά μεγαλώνει καφές, στο Λισέι αλ Μέδιο είδη μπανάνας και ρύζι, φρούτα και λαχανικά στη δυτική πλευρά της επαρχίας. Καπνός μεγαλώνει σε όλα τα πεδινά της επαρχίας, η καλύτερη όμως παραγωγή είναι στις πόλεις Βίγια Μπισονό και Βίγια Γκονσάλες. 

### Ζώα

Τα αγροτικά είναι πολύ σημαντικά στο Σαντιάγο. Στο Λισέι αλ Μέδιο ανατρέφονται γουρούνια και πουλερικά. Στα νοτιο-κεντρικά και δυτικά της επαρχίας ανατρέφονται αγελάδες.

Δείτε επίσης
------------

* Επαρχίες της Δομινικανής Δημοκρατίας
* Σαντιάγο (αποσαφήνιση)

Παραπομπές
----------

1. ↑  Όρβις, Κ.Χ. (2003) (PDF). *Το ψηλότερο βουνό στην Καραϊβιή*. **39**. Μαγιαγουές, Πουέρτο Ρίκο: Πανεπιστήμιο του Πουέρτο Ρίκο, σελ. 378-380.. Ανακτήθηκε στις 2007-12-20.
2. ↑  Censo 2002 de Población y Vivienda, Oficina Nacional de Estadistica Αρχειοθετήθηκε 2009-09-19 στο Wayback Machine.
3. ↑  Listado de Códigos de Provincias, Municipio y Distritos Municipales, Oficina Nacional de Estadistica Αρχειοθετήθηκε 2009-03-13 στο Wayback Machine.
4. ↑  Oficina Nacional de Estadística. «División Territorial 2008» (στα Ισπανικά). Αρχειοθετήθηκε από το πρωτότυπο (PDF) στις 14 Απριλίου 2010. Ανακτήθηκε στις 1 Οκτωβρίου 2009.

Εξωτερικοί σύνδεσμοι
--------------------

* (Ισπανικά) Oficina Nacional de Estadística, Statistics Portal of the Dominican Republic
* (Ισπανικά) Oficina Nacional de Estadística, Maps with administrative division of the provinces of the Dominican Republic, downloadable in PDF format

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Δομινικανής Δημοκρατίας |
| --- |
|  |
|  | 
* Άσουα
* Άτο Μαγιόρ
* Βαλβέρδε
* Ελίας Πίνια
* Ελ Σέιμπο
* Ερμάνας Μιραμπάλ
* Εσπαιγιάτ
* Ιντεπενδέσια
* Λα Αλταγράσια
* Λα Βέγα
* Λα Ρομάνα
* Μαρία Τρινιδάδ Σάντσες
* Μονσενιόρ Νουέλ
* Μόντε Κρίστι
* Μόντε Πλάτα
* Μπαορούκο
* Μπαραόνα
* Νταχαμπόν
* Ντουάρτε
* Πεδερνάλες
* Περαβία
* Πουέρτο Πλάτα
* Σαντιάγο
* Σαντιάγο Ροδρίγκες
* Σάντο Ντομίνγκο
* Σαμανά
* Σάντσες Ραρίρες
* Σαν Κριστόμπαλ
* Σαν Πέδρο δε Μακορίς
* Σαν Χοσέ δε Οκόα
* Σαν Χουάν
 |

 |